Delstaten Minas Gerais regnes for å være Brasils mest tradisjonelle delstat. Hovedstaden Belo Horizonte blir derfor et sted der gammel og ny kultur møtes. Der kan man oppleve både de gamle tradisjonene og det mest moderne angånde kunst og kultur. Kulturlivet i Belo Horizonte omfatter blant annet det verdensberømte dansekompaniet Grupo Corpo, figurteaterensemblet og -museet Giramundo og teaterkompaniet Grupo Galpão, som er kjent for sine revolusjonære tolkninger av både utenlandske og brasilianske klassiske teaterstykker.